****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 19. oktoober 2023 nr 1-8/23/22

Algus kell 17.00, lõpp kell 19.00

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Peep Aru, Harri Juhani Aaltonen (Teams), Helmut Hallemaa, Rain Hüva (Teams), Valter Kraavi (Teams),Timo Tints, Tõnis Tulp, Malle Vahtra (Teams), Villem Varik (Teams)

**Võttis osa asendusliige** Kristina Libe (Randel Länts asendusliige, Teams), Kert Kärner (Teams)

**Puudusid** Ando Kiviberg, Randel Länts, Gunnar Veermäe

**Koosolekul viibisid:** rahandusameti juhataja Kadri Kütt, linnavolikogu liige Pille- Riin Lillepalu (Teams), abilinnapea Kalvi Märtin, projektide ja järelevalve teenistuse juht Hans Priks, peaarhitekt-arhitektuuriameti juhataja Olav Remmelkoor, linnavolikogu liige Jane Särg (Teams), abilinnapea Tonio Tamra, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Loa andmine varaliste kohustuste võtmiseks ja lepingu pikendamiseks (2023/201)

2. Kinnistu Riia mnt 1 detailplaneeringu kehtestamine (2023/200)

3. Viljandi Linnavalitsuse teenistuskohtade koosseis ja struktuur (2023/199)

4. Viljandi Noortevolikogu projektitoetuse andmise kord (2023/202)

5. Ehitised, hooned ideest teostuseni: vajadused, väljakutsed, probleemid, lahendused

6. Muud küsimused

**PÄEVAKORRAPUNKT NR 1**

**Loa andmine varaliste kohustuste võtmiseks ja lepingu pikendamiseks (2023/201)**

**KUULATI:**

M. Timpson – eelnõu eesmärk on lubada linnavalitsusel võtta varalisi kohustusi ujulateenuse ostmiseks Aqva Hotels OÜ-lt Viljandi linnas perioodil 01.09.2026 - 31.08.2036.

Kuna spa valmib koostöös Viljandi vallaga oleks vajalik nendega asjaolude arutamiseks veel kokku saada.

**Ettepanek:**

M. Timpson – katkestada eelnõu lugemine.

**Sõnavõtud:**

H. Hallemaa, P. Aru

Koosoleku juhataja tegi ettepaneku komisjoni poolt toetada M. Timpsoni ettepanekut. Vastuväiteid ei olnud.

Koosoleku juhataja küsis, kas nõutakse ettepaneku hääletust. Hääletust ei nõutud ja komisjon toetas ettepanekut konsensusega.

**OTSUSTATI:**

Katkestada eelnõu lugemine.

**PÄEVAKORRAPUNKT NR 2**

**Kinnistu Riia mnt 1 detailplaneeringu kehtestamine (2023/200)**

**KUULATI:**

O. Remmelkoor – kinnistu Riia mnt 1 detailplaneeringu koostamise eesmärgiks on määrata alale ehitusõigus kaubandus- ja teenindushoone ning parkla rajamiseks. Lisaks on detailplaneeringu eesmärk liikluskorralduse, haljastuse ja heakorrastuse põhimõtete määramine.

**Sõnavõtud:**

H. Hallemaa, J.-H. Aaltonen, K. Libe

Koosoleku juhataja pani eelnõu hääletusele

**Hääletati:**

4 poolt, 2 vastu, 1 erapooletu

**OTSUSTATI:**

Toetada eelnõu „Kinnistu Riia mnt 1 detailplaneeringu kehtestamine (2023/200)“.

**PÄEVAKORRAPUNKT NR 3**

**Viljandi Linnavalitsuse teenistuskohtade koosseis ja struktuur (2023/199)**

**KUULATI:**

T. Tamra – eelnõu eesmärk on alates 01.01.2024 luua linnavalitsuse struktuuri sotsiaalameti laste heaolu teenistuse koosseisu üks täiendav tähtajaline (kuni 31.12.2027) spetsialisti ametikoht (koormusega 1,0). Käesolevalt kehtib tähtajaline ametikoht kuni 31.12.2023.

**Sõnavõtud:**

J.-H. Aaltonen

Koosoleku juhataja pani eelnõu hääletusele.

**Hääletati:**

9 poolt, vastu polnud keegi, 1 erapooletu

**OTSUSTATI:**

Toetada eelnõu „Viljandi Linnavalitsuse teenistuskohtade koosseis ja struktuur (2023/199)“.

**V. Varik** liitus 18.06 (Teams)

**P. Aru** lahkus 18.08

**PÄEVAKORRAPUNKT NR 4**

**Viljandi Noortevolikogu projektitoetuse andmise kord (2023/202)**

**KUULATI:**

P.-R. Lillepalu – eelnõu eesmärk on kaasajastada Viljandi Noortevolikogu poolt antava noorte omaalgatuslike projektide toetamise korda.

**Sõnavõtud:**

H. Hallemaa, R. Hüva

**Ettepanek:**

T. Tulp - paragrahvis 3 lg. 2 p.4 muuta sõna „esitatud“ asemel „esitamata“.

Komisjon nõustus ettepanekuga.

Koosoleku juhataja pani eelnõu hääletusele koos muudatusettepanekuga.

**Hääletati:**

10 poolt, vastu ja erapooletuid polnud

**OTSUSTATI:**

Toetada eelnõu „Viljandi Noortevolikogu projektitoetuse andmise kord (2023/202)“ koos muudatusettepanekuga.

**V. Varik** lahkus 18.25 (Teams)

**PÄEVAKORRAPUNKT NR 5**

**Ehitised, hooned ideest teostuseni: vajadused, väljakutsed, probleemid, lahendused**

**KUULATI:**

O. Remmelkoor – rääkis Järveotsa elamualast, kus saab tutvuda esimese etapi ning teise etapi arendusalaste algustöödega. See on linna terviklik arendusala, kus on kogu selle teekond vajaduste, väljakutsete, probleemide ja lahenduste osas selgelt jälgitav.

**Sõnavõtud:**

H. Hallemaa, J.-H. Aaltonen, K. Libe, R. Hüva

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija